Vi anbefaler altid at sætte nyindkøbte stueplanter og andre helt eller delvist indeplanter i karantæne i 2-4 uger inden de placeres sammen med ens øvrige planter.
Selvom vi kontrollerer vores planter dagligt og ved salg, samt jævnligt er underlagt periodisk kontrol og forebyggende udsætter nyttedyr er der en minimal risiko for at man får skadedyr med hjem. Den bedste måde at forebygge at man står med et regulært problem i ens planter anbefales det at nyindkøbte planter placeres væk fra de øvrige planter inden de introduceres til ens andre planter. Er du i tvivl om hvordan du skal gribe det an så tøv ikke med at kontakte os. Og vær opmærksom på at du kan være så heldig at du kommer hjem med en plante fra os hvor der er nyttedyr på, dem skal du endelig ikke fjerne.
Vi anbefaler i øvrigt kun at forebygge og behandle skadedyr ved hjælp af biologisk bekæmpelse i form af nyttedyr, aldrig gifte.